|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 72-20-ОП/3-3

Дана: 25.05.2020. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 72-20-ОП Набавка премијум дигиталног мамографа за потребе Клинике за гинекологију и акушерство Клиничког центра Војводине**

**ПИТАЊЕ ПОТЕНЦИЈАЛНОГ ПОНУЂАЧА:**

“Анализом конкурсне документације за јавну набавку број 72-20-ОП, која је објављена на Порталу јавних набавки установили смо да су нам потребне додатне информације и појашњења, па Вас молимо за следећа разјашњења:

У тендерској документацији КЦВ-а, за набавку премијум дигиталног мамографа, број 72-20-ОП, под минималним техничким караткеристикама на стр. 5, под тачком 1.1 тражи се Високофреквентни генератор високог напона X- зрачења електричне снаге 5kW".

Питање: Да ли је прихватљиво да се тражени захтев измени и да гласи "Високофреквентни генератор високог напона Х-зрачења електричне снаге мин. 5kW".

Образложење захтева: У мамографској дијагностици се постижу бољи дијагностички резултати са већом енергијом енрегетског снопа као и код било које друге процедуре рендгенског зрака. Ограничењем на 5kW би се изгубило на дијагностичкој прецизности и квалитету снимка која је за мамографију од великог значаја. Код већине модерних ЗД дигиталних мамографа пацијенти примају дозе испод дозвољених граница, чији мамографи
раде са већом енергијом и при чему ће се сигурно постићи бољи дијагностички резултати.
У клиничкој пракси постоји неспорна потреба за већом енергијом да продре у веће дојке, на пример - да би се побољшала визуелизација маргина лезија субцентиметра. Такође, за контрастно снимање, имајући у виду чињеницу да се изводи са ниском и високом енергијом рендгенских зрака, користе се веће енергије X зрачења него што је то уобичајено за конвенционалну мамографију, како би се обезбедила ефикасност дијагностичке процедуре, постоји потреба за коришћењем веће снаге генератора X зрачења.

Такође, код мамографа са већом снагом, систем ради технички релаксирано у неопходном опсегу, оптимално оптерећен, а не под великим притиском, посебно ако постоји већа пропусност пацијената, што се и очекује у дијагностичком одељењу КЦВ-а.

Следствено, многи релевантни произвођачи премијум мамографа повећали су називне снаге генератора за своје нове мамографске јединице и за нове дијагностичке процедуре. ”

**ОДГОВОРИ НАРУЧИОЦА:**

Наручилац је јасно, и потпуно у складу са законом који регулише предметну област јавних набавки, прописао „**минималне техничке карактеристике које предметна опрема мора да задовољи**“ те се подразумева да свако понуђено добро/апарат/опрема бољих карактеристика од минимално захтеваних неће бити одбијено. Наручиоцу није јасан захтев потенцијалног понуђача за изменом конкурсне документације. Апсолутно није захтевано да се понуди апарат искључиво наведених минималних карактеристика.

 С поштовањем,

*Комисија за јавну набавку 72-20-ОП*